সমগ্র খেলোয়াড়ী জীবনে দুইটিমাত্র টেস্টে অংশগ্রহণের সুযোগ লাভ করেছিলেন বুচ হোয়াইট। ২১ অক্টোবর, ১৯৬১ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ২ ফেব্রুয়ারি, ১৯৬২ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।

১৯৬১-৬২ মৌসুমে টেড ডেক্সটারের নেতৃত্বাধীন ইংরেজ দলের সদস্যরূপে পাকিস্তান ও ভারত সফরে ঐ দুই টেস্টে অংশগ্রহণ করেন। তার বোলিং ভঙ্গীমার কারণে টেস্ট অভিষেকে পর্ব ক্ষাণিকটা বিলম্বিত হয়। এ সময়েই জিওফ গ্রিফিনের বোলিং ভঙ্গীমা নিয়ে বিতর্কিত পরিবেশের সৃষ্টি হয়েছিল। নিজের স্বর্ণালী সময়ে দলে অন্তর্ভূক্তির প্রশ্নে ব্রায়ান স্ট্যাদাম ও ফ্রেড ট্রুম্যানের সাথে তাকে তীব্র প্রতিদ্বন্দ্বিতায় অবতীর্ণ হতে হয় এবং দলের বাইরে রাখা হয়।

অক্টোবর, ১৯৬১ সালে লাহোরে পাকিস্তানের বিপক্ষে সিরিজের প্রথম টেস্টে বোলিং উদ্বোধন করতে নেমেছিলেন তিনি। ১৬ বলের ব্যবধানে পাকিস্তানের উদ্বোধনী ব্যাটসম্যান হানিফ মোহাম্মদ ও ইমতিয়াজ আহমেদকে বিদেয় করেন। ইনিংসে তার বোলিং পরিসংখ্যান ছিল ৩/৬৫। অভিষেক ঘটা খেলায় তার দল পাঁচ উইকেটে জয়লাভ করেছিল।

ফেব্রুয়ারি, ১৯৬২ সালে করাচীতে এ সফরের চূড়ান্ত টেস্টে অংশ নেন। প্রথম বলেই ইমতিয়াজ আহমেদকে বোল্ড করেন। কিন্তু, পরবর্তীতে মাংসেপশীতে টান পড়ায় মাত্র ১৬ বল করার পরপরই খেলা চালিয়ে যেতে অসমর্থ হন। এ সফরে উপর্যুপরি আঘাতের কবলে পড়লেও বোলিং গড়ে সফরকারী দলের মধ্যে শীর্ষস্থানে ছিলেন। ১৯.৮৪ গড়ে ৩২ উইকেট পান।

প্রথম-শ্রেণীর ক্রিকেট
খেলার ধরন
আন্তর্জাতিক ক্রিকেট
অবসর